
PARLAMENTUL ROMÂNIEI

CAMERA DEPUTAŢILOR

Comisia pentru egalitatea de şanse                   
 Bucureşti, 1 octombrie 2014
              pentru femei şi bărbaţi


  
              Nr.4c-17/196
RAPORT  

asupra proiectului de Lege pentru declararea zilei de 8 Mai Ziua egalităţii de şanse între femei şi bărbaţi
           În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru egalitatea de şanse pentru femei şi bărbaţi a fost sesizată spre dezbatere în fond cu proiectul de Lege pentru declararea zilei de 8 Mai Ziua egalităţii 
de şanse între femei şi bărbaţi , trimis cu adresa nr. PL-x 426/2014 din 16 septembrie 2014, înregistrat sub nr.4c-17/184 din 18 septembrie 2014.

Potrivit prevederilor art. 75 din Constituţia României, republicată, şi ale art.92 alin. (9) pct. 1, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 
Senatul în calitate de primă Cameră sesizată a adoptat iniţiativa legislativă în şedinţa din 9 septembrie 2014.

Consiliul Legislativ a avizat favorabil iniţiativa legislativă, conform avizului nr. 260 din 14 martie 2014.
Guvernul,  prin adresa nr.676 din  11 aprilie 2014, susţine adoptarea acestei iniţiative legislative.

Comisia juridică, de disciplină şi imunităţi a avizat favorabil proiectul de Lege în şedinţa din 14 martie 2014.
Proiectul de Lege are ca obiect de reglementare declararea zilei de 8 mai Ziua egalităţii de şanse între femei şi bărbaţi , având drept scop promovarea egalităţii de şanse între femei şi bărbaţi ca parte integrantă a politicii sociale.Celebrarea zilei egalităţii de şanse între femei şi bărbaţi trebuie să fie marcată anual prin evenimente specifice pentru a atrage atenţia asupra discriminării şi a efectelor acesteia asupra femeilor şi bărbaţilor.
În conformitate cu prevederile art. 61 din Regulamentul Camerei Deputaţilor, republicat, cu modificări şi completări, membrii Comisiei  au examinat această iniţiativă legislativă în şedinţa din  1 octombrie 2014. 

La şedinţa Comisiei pentru egalitatea de şanse pentru femei şi bărbaţi au fost prezenţi, conform listei de prezenţă, 8 deputaţi din totalul de 13 membri ai acesteia. 

În urma examinării iniţiativei legislative, a expunerii de motive, a avizului Consiliului Legislativ,  a punctului de vedere al Guvernului, precum şi a opiniilor exprimate, membrii Comisiei au hotărât, cu majoritate de voturi, să propună plenului Camerei Deputaţilor , spre dezbatere şi adoptare , proiectul de Lege pentru declararea zilei de 8 mai Ziua egalităţii de şanse între femei şi bărbaţi.

În raport cu obiectul şi conţinutul său, proiectul de lege face parte din categoria legilor ordinare.
        PREŞEDINTE                                                  

            Ştefan Petru DALCA                 
                         SECRETAR 
                                                                      Gheorghe FIRCZAK

  Întocmit,                                                                        


        Consilier  parlamentar

         Maria Eugenia Barna                   

